Bolesť kolena
Bol mi aplikovaný diprophos do kolena za akú dobu zaberá ,
lebo stále cítim bolesť.
Dobrý deň,
Ďakujeme za vašu otázku. Pri lokálnom, intraartikulárnom (aplikácia do kĺbu), periartikulárne (aplikácia do okolia kĺbu) podaní lieku Diprophos dochádza vo väčšine prípadov k rýchlemu zmierneniu príznakov v priebehu 24 hodín alebo aj skôr. Zmiernenie ťažkostí zvyčajne pretrváva počas obdobia štyroch alebo viac týždňov a môže byť trvalé pri spontánne ustupujúcich ochoreniach. Niektoré prípady si však vyžadujú opakované podanie tohto lieku v intervaloch, ktoré určuje lekár na základe zdravotného stavu a odpovede na nastavenú liečbu.
Ak by k zmierneniu príznakov nedošlo, je potrebné o tom informovať lekára a konzultovať s ním ďalší postup.
Prajem skorú úľavu od ťažkostí.
S pozdravom
Mgr. Tamara Jakúbeková